Օդսոն Էդուար

**Օդսոն Էդուար** (; ), ֆրանսիացի ֆուտբոլիստ, անգլիական «Քրիսթալ Փելասի» հարձակվող, վարձավճարով հանդես է գալիս «Լեսթեր Սիթիում»:

«Պարի Սեն-Ժերմեն» ակադեմիայի շրջանավարտ է: 2016 թվականին, այդպես էլ ոչ մի հանդիպում չանցկացնելով փարիզյան թիմի կազմում, վարձակալության է տրվել ֆրանսիական Լիգա 1-ի մեկ այլ ակումբի՝ «Թուլուզին»: Մեկ տարի անց վարձավճարով տեղափոխվել է Շոտլանդիայի առաջնության «Սելտիկ» ակումբ, որտեղ էլ հետագայում տեղափոխվել է մշտական հիմունքներով։

Ներկայացրել է Ֆրանսիայի հավաքականը երիտասարդական տարբեր մակարդակներով, 2015 թվականին մինչև 17 տարեկանների հավաքականի կազմում հաղթել է Եվրոպայի պատանիների առաջնությունում, ինչպես նաև ճանաչվել է ամենաարժեքավոր խաղացող, ստացել է տվյալ մրցաշարի «Ոսկե գնդակը» և «Ոսկե խաղակոշիկը»:

## Ակումբային կարիերա
### «Պարի Սեն-Ժերմեն»

#### Երիտասարդական թիմեր
Օդսոն Էդուարը ծնվել է Կուրու քաղաքում, որը գտնվում է Ֆրանսիական Գվիանա դեպարտամենտում։ «Պարի Սեն-Ժերմեն» ակադեմիային միացել է 2011 թվականին «Բոբինյի» ֆուտբոլի ակադեմիայից։ 2013/14 մրցաշրջանում դարձել է իր ակումբի երիտասարդական թիմի (մինչև 17 տարեկան) լավագույն ռմբարկուն՝ երիտասարդական առաջնության 22 խաղում խփելով 25 գոլ։ 2014/15 մրցաշրջանում երկու հանդիպում է անցկացրել ՈՒԵՖԱ-ի պատանեկան լիգայում։

2015/16 մրցաշրջանում Օդսոնը հանդիպումներ է անցկացրել Ինչպես մինչև 19 տարեկանների թիմում, այնպես էլ Ֆրանսիայի չորրորդ ուժեղագույն դիվիզիոնի «Պարի Սեն-Ժերմեն» ֆարմ ակումբում։ 2015 թվականին երկրպագուների վարկածով ճանաչվել է «փարիզցիների» ակադեմիայի ամենատաղանդավոր խաղացող։ Իր ակումբի հետ դուրս է եկել պատանեկան լիգայի 2015/16 եզրափակիչ, սակայն ֆրանսիական թիմին չհաջողվեց դիմակայել անգլիական «Չելսիին»՝ պարտվելով 2:1 հաշվով:

2016 թվականի ապրիլի 27-ին Էդուարը կնքեց իր առաջին պրոֆեսիոնալ պայմանագիրը «Պարի Սեն-Ժերմենի» հետ։ Ընդգրկվել է թիմի կազմում 2016/17 մրցաշրջանի նախամրցաշրջանային մրցաշարի համար: «Լեսթերի» դեմ խաղի 79-րդ րոպեին առաջին անգամ խաղադաշտ դուրս է եկել «Պարի Սեն-Ժերմենի» կազմում ոչ պաշտոնական մրցաշարում, ինչպես նաև դարձել է գոլի հեղինակ՝ խաղի հաշիվը հասցնելով ջախջախիչ արդյունքի՝ 4:0։ Այս խաղից հետո «փարիզցիները» դարձել են այս նախամրցաշրջանային գավաթի հաղթողներ։

#### Վարձակալություն «Թուլուզում»
2016 թվականի օգոստոսի 8-ին Էդուարը միացել է «Թուլուզին» սեզոնային վարձակալության իրավունքով։ 2016 թվականի օգոստոսի 14-ին տեղ է ունեցել նրա նորամուտը, Օդսոնը խաղադաշտ է դուրս եկել «Մարսելի» դեմ խաղում՝ 74-րդ րոպեին փոխարինելով Իսիագա Սիլային։ Հանդիպումն ավարտվեց ոչ-ոքի՝ 0:0 հաշվով։ Պրոֆեսիոնալ մակարդակում իր առաջին գոլը ֆրանսիացին խփել է նոյեմբերի 19-ին՝ «Մեցի» դեմ խաղում (1:2)։

2017 թվականի մարտի 30-ին Օդսոնը կասկածվել է այն բանում, որ ավելի վաղ կրակել է անցորդի վրա՝ վիրավորելով նրա գլխին։ Այս միջադեպի արդյունքում նա հարցաքննվել է ոստիկանության կողմից, իսկ «Թուլուզի» հետ վարձակալական պայմանագիրը վաղաժամկետ դադարեցվել է։ Այդ պահին Էդուարը ակումբի կազմում անցկացրել է 17 հանդիպում և դարձել մեկ գոլի հեղինակ: Ավելի ուշ պարզվել է, որ նրա թիմակից Մաթյո Կաֆարոն խոստովանել է, որ հենց ինքն է կրակել ատրճանակից, սակայն ավելի ուշ նա հրաժարվել է իր ցուցմունքից։ Հունիսի 13-ին Թուլուզի դատախազը պահանջել է, որ Էդուարի նկատմամբ պատիժ կիրառվի որպես չորս ամսվա պայմանական ազատազրկում և վեց հազար եվրո տուգանք՝ միջադեպին նրա մասնակցության համար: Էդուարը պնդում էր, որ հենց Կաֆարոն է կրակել, մինչդեռ ինքը՝ Կաֆարոն, պնդում էր, որ ինքը չի եղել այն մեքենայում, որից կրակել են։ Հուլիսի 4-ին Էդուարը դատապարտվել է չորս ամսվա պայմանական ազատազրկման, ինչպես նաև ավելի վաղ սահմանված տուգանքի վճարման և տուժածին երկու հազար եվրոյի չափով վնասի դրամական փոխհատուցման։

### «Սելտիկ»
#### Վարձակալություն «Պարի Սեն-Ժերմենում»
2017 թվականի օգոստոսի 31-ին Օդսոն Էդուարը վարձավճարով տեղափոխվել է շոտլանդական «Սելտիկ»։ Նոր թիմի կազմում նորամուտի գնդակը խփել է սեպտեմբերի 8-ին, ինչով օգնել է իր թիմին 4:1 հաշվով հաղթել «Հեմիլթոն Ակադեմիկալին»։ Դեկտեմբերի 2-ին Էդուարը կարիերայի առաջին հեթ-տրիկն է կատարել։ Դա տեղի է ունեցել «Սելտիկ Պարկ» մարզադաշտում՝ «Մոտերուելի» դեմ խաղում։ Երեք օր անց նա իր նորամուտը նշեց Չեմպիոնների լիգայում՝ փոխարինելով Մուսա Դեմբելեին բելգիական «Անդերլեխտի» դեմ խմբային փուլի խաղում։

2018 թվականի մարտի 11-ին հաղթական գոլը խփել է «Ռեյնջերսի» դեմ խաղի 69-րդ րոպեին (3:2)։ Ապրիլի 29-ին ևս երկու գոլ է խփել նույն մրցակցի դեմ, ինչը թույլ տվեց «Սելտիկին» նվաճել յոթերորդ անընդմեջ չեմպիոնական տիտղոսը։ Ի վերջո, ֆրանսիացին ակումբի կազմում անցկացրել է 29 հանդիպում բոլոր մրցաշարերում, որոնցում նրան հաջողվել է խփել 11 գնդակ։

#### Անցում շարունակական հիմունքներով
2018 թվականի հունիսի 15-ին Էդուարը լիարժեք տեղափոխվեց «Սելտիկ»՝ այդ ակումբի հետ կնքելով 4 տարվա պայմանագիր: Ակումբը ֆուտբոլիստի համար վճարված գինն անվանել է ամենաբարձրը իր պատմության մեջ, սակայն կոնկրետ արժեքը չի հրապարակվել։ Շոտլանդական ակումբ տեղափոխվելիս տրանսֆերային արժեքի նախորդ ռեկորդը սահմանել Էին Քրիս Սաթթոնը և Ջոն Հարթսոնը, որոնք 2000 և 2001 թվականներին 6 մլն ֆունտի դիմաց էին տեղափոխվել, ինչը նշանակում է, որ Էդուարի համար վճարված գումարը պետք է գերազանցի այդ արժեքը։ Նույն թվականի հուլիսին Էդուարն ընդգրկվել է «Golden Boy» մրցանակի հարյուր հավակնորդների ցուցակում։ Օդսոնը դարձել Է Շոտլանդիայի առաջնության միակ ֆուտբոլիստն այս ցուցակում։ Ֆրանսիացին նոր մրցաշրջանի արդեն դեբյուտային խաղում մշտական հիմունքներով ակումբ տեղափոխվելուց հետո առաջին գոլն է խփել, ինչի շնորհիվ «Սելտիկը» Չեմպիոնների լիգայի 2018/19 մրցաշրջանի որակավորման առաջին փուլում 3:0 հաշվով հաղթեց «Ալաշկերտին»։ Ֆրանսիացի ֆուտբոլիստն իր գոլային շարքը շարունակել է նաև հաջորդ խաղափուլում նորվեգական «Ռուսենբորգի» դեմ խաղում (3:1)։ Թիմի գլխավոր մարզիչ Բրենդան Ռոջերսը գովել է Էդուարին իր ելույթների համար՝ նրան անվանելով բարձրակարգ հարձակվող։

2019 թվականի մայիսի 25-ին Էդուարը դուբլ է ձևակերպել «Հարտ օֆ Միդլոթյան»-ի դեմ խաղում՝ թույլ տալով իր ակումբին հաղթանակ տանել Շոտլանդիայի գավաթում և հաղթել երրորդ անընդմեջ «թրեբլ»-ը, որը ներառում է Շոտլանդիայի գավաթում հաղթելուց բացի Շոտլանդիայի առաջնությունում և շոտլանդական լիգայի գավաթում հաղթելը։

Նոյեմբերին ֆրանսիացին վնասվածք է ստացել, որի պատճառով մտավախություն է առաջացել, որ նա կարող է բաց թողնել լիգայի գավաթի եզրափակիչը, սակայն ֆրանսիացին, այնուամենայնիվ, մասնակցել է հանդիպմանը՝ իր ընթացքով խաղադաշտ դուրս գալով պահեստայինների նստարանից։ 2019/20 մրցաշրջանի արդյունքներով Օդսոն Էդուարը ճանաչվել է շոտլանդական լիգայի լավագույն ռմբարկու, որը ժամկետից շուտ ավարտվել է COVID-19 կորոնավիրուսային վարակի համավարակի պատճառով։

## Կարիերան ազգային հավաքականում
Օդսոն Էդուարը Ֆրանսիայի պատանեկան (մինչև 17 տարեկան) հավաքականում նորամուտը նշել է 2014 թվականի հոկտեմբերի 25-ին՝ Մակեդոնիայի հասակակիցների հետ Եվրոպայի առաջնության ընտրական խաղում: Հարձակվողը փոխարինման է դուրս եկել երկրորդ խաղակեսում և խփել իր թիմի երրորդ գոլը։ Հաջորդ խաղում (Կիպրոսի դեմ) Էդուարը երկու անգամ գրավել է մրցակցի դարպասը և միայն երրորդ խաղում (անգլիացիների հետ) առանց գոլի հեռացել է խաղադաշտից։

Եվրոպայի պատանեկան առաջնության մեկնարկի պահին հարձակվողը հավաքականի կազմում 7 խաղ է անցկացրել, և նա ընդգրկվել է թիմի կազմում: Եվրոպայի առաջնությունում Օդսոն Էդուարը խփել է 8 գոլ, այդ թվում 3-ը՝ եզրափակիչ խաղում։

## Ելույթների վիճակագրություն

# Ֆրանսիայի գավաթ, Ֆրանսիական լիգայի գավաթ, Շոտլանդիայի գավաթ, շոտլանդական լիգայի գավաթ:
# ՈՒԵՖԱ Չեմպիոնների Լիգա, ՈՒԵՖԱ գավաթ։

## Ձեռքբերումներ
### Թիմային
**«Սելտիկ»**
* Շոտլանդիայի չեմպիոն (**3**)՝ 2017/18, 2018/19, 2019/20
* Շոտլանդիայի գավաթակիր՝ 2018/19
* Շոտլանդական լիգայի գավաթակիր (**2**)՝ 2018/19, 2019/20

**Ֆրանսիայի հավաքական (մինչև 17)**
* Պատանիների Եվրոպայի չեմպիոն (մինչև 17 տարեկան)՝ 2015

### Անձնական
* Ֆուտբոլի Եվրոպայի պատանեկան առաջնության ամենաարժեքավոր խաղացողը (մինչև 17 տարեկան)՝ 2015
* Ֆուտբոլի Եվրոպայի պատանեկան առաջնության «Ոսկե գնդակի» դափնեկիր (մինչև 17 տարեկան)՝ 2015
* Ֆուտբոլի Եվրոպայի պատանեկան առաջնության «Ոսկե խաղակոշիկ» մրցանակակիր (մինչև 17 տարեկան)՝ 2015
* «Պարի Սեն Ժերմենի» ակադեմիայի ամենատաղանդավոր ֆուտբոլիստն՝ ըստ երկրպագուների (Titi d’Or)՝ 2015

## Ծանոթագրություններ

## Արտաքին հղումներ
* Ֆուտբոլիստի էջը «Քրիսթալ Փելասի» պաշտոնական կայքում

 
Կատեգորիա:Անգլիայի լեգեոներ ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քրիսթալ Փելասի ֆուտբոլիստներ
Կատեգորիա:Ֆրանսիացի ֆուտբոլիստներ